இவற்றையெல்லாம் ஒரு பெண் தன் வாழ்க்கையில் சதா அனுபவிக்க வேண்டும் என்பதுதான் இந்த வெளிநாட்டு மாங்கல்யத்தின் மையச்சரடா? அல்லது நான்தான் வெள்ளந்தியாய் இருந்துவிட்டேனா? அவளிடம் இருந்தவையெல்லாம் வெறும் நிர்வாணம் உடுத்திய கேள்விகள் மட்டும்தான். அவளுக்கு எதை உதறி, எதை விலக்கி, எதை அடைவது எனப் புரியவில்லை. கஜகர்ணம் போட்டாலும் சுவர்களில் மோதி மீண்டும் நீதனின் அறைக்குளேதான் விழவேண்டியிருந்தது.